ཡང་ད་ལྟའི་བོད་ཁྱིམ་སློབ་གྲྭའི་དགེ་སློབ་ཀྱི་གྲངས་འབོར་དང་སློབ་འཇུག་མཐར་ཕྱིན་སོགས་ཀྱི་སྐོར་ལ་ཁོང་གིས།འདི་ལོར་བོད་ཁྱིམ་ནང་སློབ་འཇུག་བྱས་པའི་སློབ་ཕྲུག་གི་གྲངས་འབོར་དེ་སློབ་མ་༩༤༧ཆགས་ཡོད།དེར་ནང་གསེས་ཕྱེས་པ་ཡིན་ན།ཉམ་ཐག་སློབ་མ་༡༥༢དང་སློབ་ཡོན་ཆག་ཡང་ཅན་༡༥༦།སློབ་ཡོན་ཆ་ཚང་བ་ཕུལ་མཁན་༢༢༡།དེ་བཞིན་བོད་མིའི་སྒྲིག་འཛུགས་ཀྱི་མི་འབོར་འཕེལ་རྒྱས་སྲིད་བྱུས་འོགནང་གཅིག་ལ་བྱིས་པ་གསུམ་ལས་མང་བ་ཅན་སློབ་འཇུག་བྱས་པ་སློབ་མ་༩དང་།གཞུང་ཞབས་པའི་སློབ་མ་༧།བོད་ཁྱིམ་དགེ་ལས་ཀྱི་སློབ་མ་༣བཅས་ཡོད།དེ་ནས་ལ་དྭགས་ཀྱི་སློབ་མ་རྣམས་བསྡོམས་པ་ཡིན་ན་ཁྱོན་སློབ་འཇུག་བྱས་པའི་སློབ་མའི་གྲངས་འབོར་དེ་༡༠༩༣ཆགས་བསྡད་ཡོད།ལོ་འདིའི་ནང་སློབ་མཐར་ཕྱིན་པ་དང་སློབ་གྲྭ་ནས་ཐོན་པའི་སློབ་མ་༡༠༤༣ཆགས་ཡོད།དེའི་ནང་འཛིན་རིམ་༡༢ཐོན་པའི་སློབ་མ་༥༦༣དང་ཕྱི་རྒྱལ་ཡུལ་གྲུ་ཁག་དང་བོད་ནང་ལོག་པ།གྲྭ་བཙུན་བྱས་པ་སོགས་སློབ་མ་༤༧༧བྱུང་ཡོད།ད་ལྟའི་ཆར་སློབ་ཕྲུག་གི་གྲངས་འབོར་དེ་གཞི་རིམ་སློབ་གྲྭའི་ནང་གཏན་འཇགས་སློབ་མ་༨༧༡༥དང་ཉིན་མོའི་སློབ་གྲྭའི་སློབ་མ་༡༠༨༧།མཐོ་རིམ་སློབ་གྲྭ་འགྲིམས་བཞིན་པ་༡༡༤༢བཅས་ཁྱོན་སློབ་མ་༡༠༩༤༤ཡོད།ལས་བྱེད་ཀྱི་གནས་སྟངས་དེ་ད་ལྟའི་ཆར་ལས་བྱེད་༡༢༩༨དང་།དེའི་ནང་གསེས་ལ་ལས་བྱེད་དངོས་༡༠༨༥དང་ཆོད་གན་ཐོག་བསྐོ་བཞག་བྱུང་བའི་ལས་བྱེད་༢༤༣བཅས་ཡོད།ལོ་འདིའི་ནང་གསར་ཞུགས་ལས་བྱེད་༥༢དང་།རྩ་དགོངས་ཞུས་པ་དང་བགྲེས་ཡོལ།ཚེ་འདས་ཕྱིན་པའི་ལས་བྱེད་ཀྱི་གྲངས་འབོར་༡༡༦ཆགས་ཡོད།ཅེས་བརྗོད་སོང་།